[{"text_idx": "#000000", "text": "CartrefCroeso i\u2019ch ro\u0302l newyddGweithio gyda chymunedauEich rolauCefnogaeth i gynghorwyrGweld pob Pwnc"}, {"text_idx": "#000001", "text": "\u2302 \u2192 Gweithio gyda swyddogion"}, {"text_idx": "#000002", "text": "Mae swyddogion yn cael eu cyflogi i reoli gwaith y cyngor a helpu cynghorwyr i roi eu polisi\u0308au ar waith. Mae swyddogion sy\u2019n gweithio i gynghorau, fel cynghorwyr, yn gorfod cadw at god ymddygiad."}, {"text_idx": "#000005", "text": "Mae deddfwriaeth yn gosod cyfyngiadau gwleidyddol ar swyddi rhai swyddogion. Mae hyn yn golygu na all yr unigolion fod ag unrhyw ro\u0302l wleidyddol weithredol yn y gweithle na\u2019r tu allan. Mae hyn yn berthnasol i Bennaeth Gwasanaeth Cyflogedig, y prif swyddogion statudol, dirprwy brif swyddogion (swyddogion sy\u2019n atebol i\u2019r prif weithredwr ac eithrio staff cymorth ysgrifenyddol/clerigol), y Swyddog Monitro, swyddogion sy\u2019n arfer pwerau dirprwyedig, cymorthyddion grwpiau gwleidyddol ac unrhyw swyddog sy\u2019n gyfrifol am roi cyngor yn rheolaidd i\u2019r aelodau, pwyllgorau neu\u2019r awdurdod."}, {"text_idx": "#000006", "text": "Mae dyletswydd ar swyddogion i roi cyngor diduedd. Bydd angen i chi gofio bod y cyngor hwn yn cael ei roi o safbwynt proffesiynol ac mai ei fwriad yw eich helpu i wneud penderfyniadau priodol a gweithredu\u2019n briodol."}, {"text_idx": "#000007", "text": "Mae\u2019n bwysig meithrin perthynas broffesiynol gadarnhaol a\u0302 swyddogion fel y gallwch chi weithio mewn partneriaeth i weithredu ar bolisi\u0308au er budd y cyhoedd."}, {"text_idx": "#000008", "text": "Mae cynghorau\u2019n gyflogwyr mawr yng Nghymru ac yn cyflogi tua 140,000 o weithwyr (cyfwerth a\u0302 100,000 llawn amser). Mae hyn wedi gostwng yn sylweddol oherwydd pwysau ariannol dros y blynyddoedd diwethaf. Bydd y rhan fwyaf o\u2019r gweithlu\u2019n byw ac yn gweithio o fewn ffiniau\u2019r sir a byddant hwy a\u2019u teuluoedd yn derbyn ac yn darparu gwasanaethau."}, {"text_idx": "#000009", "text": "Mae gan gynghorau ddyletswydd i ofalu am eu gweithwyr. Mae cynghorau\u2019n cyflogi staff fel cyrff corfforaethol a chynghorwyr yn y pen draw sy\u2019n atebol am eu lles. Mae llu o ddeddfwriaeth gyflogaeth i warchod gweithwyr a sicrhau cydraddoldeb i bob aelodau o staff. Mae\u2019n bwysig bod unrhyw benderfyniad mae\u2019r cyngor yn ei wneud yn ystyried yr effaith ar y gweithlu. Dylai cynghorau sicrhau bod strategaeth adnoddau dynol effeithiol mewn grym sy\u2019n gysylltiedig a\u0302\u2019r amryw strategaethau a chynlluniau mae\u2019r cyngor wedi\u2019u mabwysiadu. Dylai\u2019r strategaeth ystyried sut y bydd yn recriwtio, hyfforddi, cadw, datblygu a gwobrwyo\u2019r gweithlu i ddarparu gwasanaethau a chyflawni blaenoriaethau\u2019r Cyngor."}, {"text_idx": "#000010", "text": "Mae\u2019n bwysig cynnal perthynas waith effeithiol rhwng staff y cyngor a chynghorwyr, aelodau a swyddogion sy\u2019n seiliedig ar ymddiriedaeth, parch a dealltwriaeth o swyddogaethau unigol. Caiff cynghorwyr eu hethol i gynrychioli\u2019r gymuned gyfan a chaiff swyddogion eu penodi gan y cyngor i gynnig cyngor diduedd a fydd yn helpu cynghorwyr i wneud y penderfyniadau cywir ar gyfer eu cymuned. Mae gan gynghorau godau ymddygiad ar gyfer cynghorwyr a gweithwyr a phrotocol ar berthnasoedd aelodau/swyddogion sy\u2019n amlinellu swyddogaethau a chyfrifoldebau unigol yn ogystal a\u0302 disgwyliadau mewn perthynas a\u0302 didueddrwydd a phrosesau ar gyfer ymdrin ag ymholiadau neu gwynion."}, {"text_idx": "#000013", "text": "Croeso i\u2019ch ro\u0302l newyddGweithio gyda chymunedauLlywodraethu yng NghymruEich rolau yn y CyngorY fframwaith moesegolRheolau a rheoliadau"}, {"text_idx": "#000014", "text": "Cyfathrebu a\u2019r cyfryngauMaterion a heriau i gynghorauCyllid a rheoli arianGweithio gyda swyddogionCynllunio, Perfformiad ac Adrodd CorfforaetholCefnogaeth i gynghorwyr"}]